cyanic-selkie/wikianc huggingface dataset:
பொட்டாசியம் பிக்ரேட்டு
வரலாறு
பகுப்பு:வெடிபொருள்கள்
மட்டக்களப்பு மாவட்டம்
மட்டக்களப்பு மாவட்டம் (Batticaloa district) இலங்கையின் 25 மாவட்டங்களில் ஒன்றாகும். இது கிழக்கு மாகாணத்தில் அமைந்துள்ளது. மட்டக்களப்பு நகரம் இதன் தலைநகரமாகும். மட்டக்களப்பு மாவட்டம் 3 நாடாளுமன்ற தொகுதிகளைக் கொண்டுள்ளது. இது 346 கிராமசேவகர் பிரிவுகளையும் 14 பிரதேச செயலாளர் பிரிவுகளையும் கொண்டுள்ளது.
மட்டக்களப்பு மாவட்டத்தின் மொத்தப்பரப்பளவு ஏறத்தாழ 2633.1 சதுர கிலோமீட்டர் ஆகும். இம்மாவட்டத்தின் எல்லைகளாக வடக்கே திருகோணமலை மாவட்டம், வடமேற்கே பொலன்னறுவை மாவட்டம், தெற்கு மற்றும் தென்மேற்கே அம்பாறை மாவட்டம், கிழக்கே வங்காள விரிகுடா ஆகியவை உள்ளன.
இம்மாவட்டத்தில் பெரும்பான்மையாக தமிழரும், அடுத்தபடியாக முஸ்லிம்களும், பின்னர் பரங்கியரும் வாழ்கின்றனர்.
மக்கள் தொகையியல்
மட்டக்களப்பு மாவட்டத்தின் சனத்தொகை 2012 இல் 525,142 ஆக இருந்தது. இம்மாவட்டத்தின் இலங்கைத் தமிழர் எண்ணிக்கை அதிகமாகவுள்ளது.
உள்ளூர் அரசாங்கம்
மட்டக்களப்பு மாவட்டம் ஒரு மாநகர சபையையும் இரு நகர சபைகளையும் ஒன்பது பிரதேச சபைகளையும் கொண்ட 12 உள்ளூராட்சி சபைகளைக் கொண்டுள்ளது.
வெளி இணைப்புக்கள்
பகுப்பு:இலங்கையின் மாவட்டங்கள்
பார்னம் விளைவு
பார்னம் விளைவு (Barnum effect) என்பது பலருக்கும் பொதுவாக ஒத்துப்போகக்கூடிய, பொத்தாம்பொதுவான சில ஆளுமை தொடர்பான விவரணைகளைத் தனிநபர்களிடம் கொடுத்துச் சோதிக்கும்போது அவை தம்மையே மிகத்துல்லியமாகக் குறிப்பனவாக அவர்கள் கருதுவது பற்றிய அவதானிப்பைக் குறிக்கிறது. இது ஃபோரெர் விளைவு (Forer effect) என்றும் அழைக்கப்படுகிறது. சோதிடம், குறிசொல்லுதல், கையெழுத்து ஆளுமையியல், முன்னுணர்ந்து சொல்லுதல், சில குறிப்பிட்ட ஆளுமைத் தேர்வுகள் போன்றவை பரவலாக ஏன் ஏற்றுக்கொள்ளப்படுகின்றன என்பதற்கான காரணத்தை ஓரளவு இவ்விளைவு விளக்குகிறது எனலாம்.
மேற்கூறியவாறு பொத்தாம்பொதுவான- ஆனால் பலரும் தம்மையே குறிப்பதாகக் கருதிக்கொள்ளக்கூடிய- விவரிப்புகளுக்கான எடுத்துக்காட்டுகள் வருமாறு:
பகுப்பு:சோதிடம் பகுப்பு:உளவியல் விளைவுகள்
காட்டுப்புத்தூர்
அமைவிடம்
திருச்சிராப்பள்ளியிலிருந்து 70 கிமீ தொலைவில் காட்டுப்புத்தூர் உள்ளது. இதனருகே அமைந்த தொடருந்து நிலையம் 4 கிமீ தொலைவில் உள்ள மாயனூரில் உள்ளது.
பேரூராட்சியின் அமைப்பு
10.88 சகிமீ பரப்பும், 15 வார்டுகளும், 71  தெருக்களும் கொண்ட இப்பேரூராட்சி  முசிறி  (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி   3076 வீடுகளும், 10933  மக்கள்தொகையும் கொண்டது.
வசதிகள்
இங்கு அரசு உதவி பெறும் ஜமீந்தார் மேல்நிலைப்பள்ளி, அரசு மேல்நிலைப் பள்ளி,  இரு தொடக்கப்பள்ளிகள், அரசு மருத்துவமனை,இன்ஃபன்ட் ஜீசஸ் மெட்ரிக் உயர் நிலைப் பள்ளி, காவல் நிலையம், தொலைபேசி நிலையம், பேருந்து நிலையம், அஞ்சல் நிலையம், கிளை நூலகம் மற்றும் ஆறு கோவில்கள் உள்ளன.
திரையரங்குகள்
எம்.டி.கே மற்றும் செந்தில் என இரு திரையரங்குகள் காட்டுப்புத்தூரில் இயங்கின. சில ஆண்டுகளுக்கு முன்பு எம்.டி.கே திரையரங்கு இடிக்கப்பட்டு, வீட்டுமனைகளாக விற்பனை செய்யப்படுகின்றன. தற்போது செந்தில் திரையரங்கு மட்டுமே செயல்படுகிறது.
விவசாயம்
இப்பகுதி மக்களின் முக்கிய தொழில் விவசாயம் ஆகும். நெல், வாழை, கரும்பு மற்றும் வெற்றிலை முக்கியமாக பயிரிடப்படுகின்றன. காட்டுப்புத்தூரை சுற்றியுள்ள நிலங்கள் காவிரி ஆற்றிலிருந்து வாய்க்கால் வழியாக பிரிந்து வரும் நீரையே தமது பயன்பாட்டிற்கு நம்பியுள்ளன. குடிநீரும் காவிரி ஆற்றிலிருந்தே பெறப்படுகிறது.
சந்தை
காட்டுப்புத்தூரில் ஒவ்வொரு வாரமும் வெள்ளிக்கிழமை சந்தைகேட் என்ற இடத்தில் வாரசந்தை கூடுகிறது. இது இப்பகுதியில் வெள்ளிச்சந்தை என்று அழைக்கபடுகிறது. வெள்ளிச்சந்தையன்று சுற்றியுள்ள கிராமங்களிலிருந்து விவசாயிகள் காய்கறி உட்பட்ட விளைப்பொருட்களையும், மற்ற நகரங்களிருந்து வரும் வியாபாரிகள் பலசரக்கு பொருட்களையும் விற்பனை செய்வர். மொத்த வியாபாரிகள் இங்கு வந்து காய்கறிகளை மொத்தமாக வாங்கிச் செல்வர். மேலும் வெள்ளி இரவு சந்தையொன்று ஜமிந்தார் மேல் நிலைப் பள்ளி அருகே நடைபெறுகிறது.
வங்கிகள்
இந்தியன் ஓவர்சீஸ் வங்கி, பாரத ஸ்டேட் வங்கி, லட்சுமி விலாஸ் வங்கி போன்ற பொதுத்துறை வங்கிகள் காட்டுப்புத்தூரில் இயங்குகின்றன. ஸ்டேட் பாங்க் ஆப் இந்தியா மற்றும் லட்சுமி விலாஸ் வங்கியின் ஏடி.எம்களும் உள்ளன. இத்துடன் வேளாண்மை கூட்டுறவு வங்கியும் இங்கு செயல்படுகிறது.
நாராயண பிரம்மேந்திரர் மடம்
காட்டுப்புத்தூரில் வாழ்ந்த நாராயண பிரம்மேந்திரர் எனும் துறவி தன்னுடைய 120வது அகவையில் சமாதி அடைந்த இடத்தினை மடம் என்று அழைக்கிறார்கள். இந்த மடத்தில் பழநி சாமியார் போன்றோரின் சமாதிகளும் உள்ளன. மடத்துடன் இணைந்தவாறு திருமணம் மண்டமும் நிர்வகிக்ப்பட்டு வருகிறது.
திருவிழாக்கள்
சிவன் கோவில் விழாக்கள், மாரியம்மன் கோவில் விழாக்கள், பிள்ளையார் கோவில் விழா என எல்லா தெய்வங்களின் விழாக்களும் சிறப்பாக கொண்டாடப்படுகின்றன. மேலும் தை திருவிழாவான பொங்கல் ஏக போகமாக கொண்டாடப் படுகிறது. மேலும் சித்திரை திருவிழாக்கள், ஆடி பதினெட்டு மற்றும் தீபாவளி ஆகியவை மிக முதன்மையான திருவிழாக்களாக கொண்டாடப்படுகின்றன.
பேருந்து வசதிகள்
நாமக்கல், துறையூர், சேலம், தொட்டியம், முசிறி, திருச்சி, மோகனூர், பரமத்தி-வேலூர், கரூர், திருச்செங்கோடு, கோயம்புத்தூர் போன்ற நகரங்கள் நேரிடையாக தரைவழியாக அரசு மற்றும் தனியார் பேருந்துக்களால் இணைக்கப்பட்டுள்ளன. சென்னை நகரத்திற்கு நேரடியான பேருந்து தினந்தோறும் இரவு ஒரு முறை மட்டும் காட்டுப்புத்தூரிலிருந்து இயங்குகிறது.
அருகில் உள்ள ஊர்கள்
காட்டுப்புத்தூரை சுற்றியுள்ள சீத்தப்பட்டி, கணபதிபாளையம், கருக்கமடை, மூங்கில்ப்பட்டி, ஆலாம்பாளையம்புதூர், சுள்ளிப்பாளையம், பிடாரமங்கலம், முருங்கை போன்ற கிராமங்கள் தங்கள் முதன்மை தேவைகளுக்கு காட்டுப்புத்தூரை சார்ந்தே இருக்கின்றன.
வெளி இணைப்புகள்
திருச்சிராப்பள்ளி மாவட்டத்தில் உள்ள பேரூராட்சிகள் பகுப்பு:திருச்சிராப்பள்ளி மாவட்டம்
அரிவாள்செல் சோகை
அரிவாள்செல் சோகை அல்லது அரிவாள் உயிரணுச் சோகை அல்லது சிக்கில் நோய் (Sickle cell disease (SCD) என்பது ஒரு மரபணுவால் வந்த ஒரு இரத்தக் கோளாறு நோயாகும். இதில் மிகவும் பொதுவான கோளாறின் வகையாக அரிவாள்செல் சோகை என அறியப்படுகிறது. இந்தச் கோளாறு உள்ளவர்களுக்கு செங்குருதியணுக்களில் இயல்பான எண்ணிக்கையில் இருக்க வேண்டிய ஹீமோகுளோபின் அளவு தென்படுவதில்லை. அதனால், சீரான ரத்த ஓட்டமில்லாமல், போதுமான ஆக்சிசன் கிடைக்காமல் உடலில் உள்ள பல்வேறு உறுப்புகள் தங்களின் செயல்திறனை இழக்கும் நிலை ஏற்படுகிறது. இந்த நோயால் பாதிக்கப்பட்டவரின் இரத்தச் சிவப்பணுக்கள் முழுமையாக வளர்ச்சி அடையாமல் அரை வட்டமாக, அரிவாள் போன்று இருக்கும். அரிவாள்செல் சோகையின் சிக்கல்கள் பொதுவாக 5 முதல் 6 மாதங்கள் வரையிலான காலகட்டத்தில் தொடங்குகின்றன. இதனால் வலி ஏற்படுதல் ("அரிவாள் செல் நெருக்கடி"), அனீமியா, கைகள் மற்றும் கால்களில் வீக்கம், பாக்டீரியா தொற்றுக்கள் மற்றும் பக்கவாதம் போன்ற பல உடல்நலப் பிரச்சினைகள் உருவாகலாம். நோயிக்கு ஆளானவர்களுக்கு வயது ஏறும்போது நாட்பட்ட வலி ஏற்படலாம். வளர்ந்த நாடுகளில் இவர்களின் சராசரி ஆயுட்காலம் 40 முதல் 60 ஆண்டுகள் ஆகும்.
அரிவாள்செல் சோகை பாதிப்புக்கு உள்ளான தந்தை தாய்க்குப் பிறக்கும் குழந்தைகள் இந்த மாறுதலுக்கு உள்ளான இரண்டு மரபணுப் பிரதிகளைப் பெறுகின்றன. இது நிறப்புரி 11 இல் நிகழ்கிறது. ஒவ்வொரு ஹீமோகுளோபின் மரபணுவிலும் ஏற்படும் மரபணு திடீர்மாற்றத்தை பொறுத்து, பல துணைப் பிரிவு பாதிப்புகள் உள்ளன.
அரிவாள்செல் சோகை குறித்துப் போதுமான ஆய்வுகள் முன்னெடுக்கப்படாத காரணத்தால் இந்தக் குறைபாட்டுக்கு நிரந்தரமான தீர்வோ மருந்தோ இல்லை. பாதிப்புக்கு உள்ளானவர்களுக்கு ஏற்படும் பிரச்சினைப் பொறுத்து, மருத்துவமனைகளில் சில முதலுதவிகள், அடிப்படையான சில சிகிச்சைகள் அளிக்கப்பட்டு இந்த நோய் நிர்வகிக்கப்படுகிறது. இந்த நோய் அடுத்தடுத்த தலைமுறைகளுக்குப் பரவுவதற்கு, அகமண முறை காரணமாக அமைந்துள்ளது. தமிழ்நாட்டில், குறிப்பாக நீலகிரி மாவட்டத்தில் இந்த நோய் பரவலாகக் காணப்படுகிறது.
மேற்கோள்கள்
பகுப்பு:மரபணுப் பிறழ்ச்சிகள் பகுப்பு:குருதி நோய்கள்
போடன்சீ ஏரி
போடன்சீ ஏரி அல்லது கான்ஸ்டன்சு ஏரி என்பது ஆல்ப்சு மலையில் வட அடிவாரத்தில் ரைன் ஆற்றில் அமைந்துள்ள ஓர் ஏரி. இந்த ஏரி மேல் ஏரி, கீழ் ஏரி, மற்றும் சீர் ஐம் எனும் இவ்விரண்டையும் இணைக்கும் ரைன் ஆறு ஆகிய மூன்று பகுதிகளால் ஆனது. இவ் ஏரி இடாய்ச்சுலாந்து, சுவிட்சர்லாந்து, மற்றும் ஆஸ்திரியா நாடுகளைத் தொட்டுக்கொண்டுள்ளது.
செருமனியில் இந்த ஏரியினை ஒட்டி பாடன் வுயர்ட்டம்பெர்கு, பவேரியா மாநிலங்கள் உள்ளன. இதுவே நடு ஐரோப்பாவின் மூன்றாவது பெரிய நன்னீர் ஏரியாகும்.
இவ் ஏரியில் மைனாவு, லிண்டாவு, ரைகினாவு என்னும் மூன்று தீவுகள் உள்ளன.
பகுப்பு: ஐரோப்பாவில் உள்ள பன்னாட்டு ஏரிகள்
டேனியல் நரோடிட்ஸ்கி
டேனியல் நரோடிட்ஸ்கி (ஆங்கில மொழி : Daniel Naroditsky), (பிறப்பு நவம்பர் 9, 1995 சான் மாடியோ, கலிபோர்னியா ) ஒரு அமெரிக்க சதுரங்க கிராண்ட்மாஸ்டர் ஆவார். அவர் 14 வயதில் இருந்து சதுரங்க எழுத்தாளராக இருக்கிறார்.
சதுரங்க வாழ்க்கை
நரோடிட்ஸ்கி தனது தந்தை விளாடிமிரிடமிருந்து ஆறு வயதில் சதுரங்கம் கற்றார். பின்னர், அவர் தீவிர சதுரங்க பாடங்களை எடுக்கத் தொடங்கினார். மே 2007 இல், அவர் வடக்கு கலிபோர்னியா கே -12 சதுரங்கவாகையாளர் ஆனார். இவர் இச்சாதனையை செய்த மிக இளைய வயதுடைய  வீரர் ஆவார். அந்த ஆண்டின் பிற்பகுதியில், நரோடிட்ஸ்கி 9.5/11 புள்ளிகளுடன் உலக இளைஞர் சதுரங்க வாகையாளர் போட்டிக்கான  12 வயதுக்குட்பட்டோர் பிரிவில் வென்றார். மே 2008 இல், அவர் வடக்கு கலிபோர்னியா 9-12 செஸ் சாம்பியன்ஷிப்பை வென்றார்.
நரோடிட்ஸ்கி "தி பிராக்டிகல் எண்ட்கேம்" என்ற தொடரை செஸ் லைப் இதழில் 2014-2020 வரை எழுதினார்.
அவர் யூடியூப் மற்றும் டுவிட்சில் செயலில் உள்ளார், அங்கு அவருக்கு முறையே 100,000இற்கும் மேற்பட்ட சந்தாதாரர்கள் மற்றும் பின்தொடர்பவர்கள் உள்ளனர். அவர் செஸ்.காம் இல் DanielNaroditsky கைப்பிடியின் கீழ் மற்றும் லிசெஸ்.ஓர்க் இல் என்ற  RebeccaHarris   கைப்பிடியின் கீழ்  விளையாடுகிறார்.
இந்தியத் தேர்தல்கள் 2012
இந்தியத் தேர்தல்கள் 2012 (2012 elections in India) என்பது இந்தியாவில் நடைபெற்ற ஏழு மாநிலச் சட்டப் பேரவைத் தேர்தல்கள் திட்டமிடப்பட்டு நடத்தப்பட்ட பல உள்ளாட்சித் தேர்தல்களையும் உள்ளடக்கியது. இந்தியக் குடியரசின் 13வது குடியரசுத்தலைவரைத் தேர்ந்தெடுப்பதற்கான 14வது குடியரசுத் தலைவர் தேர்தலும் 2012ல் நடைபெற்றது.
பொது
கோவா, குசராத்து, இமாச்சலப் பிரதேசம், மணிப்பூர், பஞ்சாப், உத்தரப் பிரதேசம் மற்றும் உத்தராகண்டம் ஆகிய மாநிலங்களின் சட்டப் பேரவைகளின் பதவிக்காலம் 2012ஆம் ஆண்டில் முடிவடைந்தது. இந்த ஆண்டின் முதல் காலாண்டில் மணிப்பூர், பஞ்சாப், உத்தராகண்டம், உத்தரப்பிரதேசம் மற்றும் கோவா ஆகிய மாநிலங்களுக்குத் தேர்தல் நடத்துவதற்கான தேதிகளை இந்திய தேர்தல் ஆணையம் வெளியிட்டது. அதேசமயம் இமாச்சலப் பிரதேசம் மற்றும் குசராத்தில் இறுதிக் காலாண்டில் தேர்தல் நடைபெற்றது.
முதல் சுற்றுத் தேர்தல்களில், மணிப்பூர் மற்றும் பஞ்சாப் மாநிலங்களில் ஆட்சியில் உள்ள அரசு வெற்றி பெற்றது. உத்தரப்பிரதேசம் மற்றும் கோவாவில் கடுமையான ஆட்சிக்கு எதிரான மனநிலையில் வெற்றி இருந்தது. உத்தராகண்டம் மாநிலத்தில் ஆட்சிக்கு எதிரான பன்முகத்தன்மையுடன் தொங்கு சட்டசபை ஏற்பட்டது. இரண்டாவது சுற்றுத் தேர்தலில், இமாச்சலப் பிரதேசத்தில், தற்போதைய முதல்வர் பிரேம் குமார் துமால் தலைமையிலான பாரதிய ஜனதா கட்சி, முக்கியமாக ஊழல் மற்றும் திறமையில்லா ஆட்சிக் காரணமாக எழுந்த மிகப்பெரிய ஆட்சி எதிர்ப்பு அலையில் தோல்வியடைந்தது. இத்தேர்தலில் இந்தியத் தேசிய காங்கிரஸ் மூத்த தலைவர் வீரபத்ர சிங் 6வது முறையாக முதல்வராகப் பதவியேற்றார். மேற்கு மாநிலமான குசராத்தில், 2002 முதல் ஆட்சியில் இருக்கும் தற்போதைய முதல்வர் நரேந்திர மோதி, நான்காவது முறையாகப் போட்டியிட்டார். இரண்டு கட்டங்களாக நடைபெற்ற இத்தேர்தலில், 182ல் 119 இடங்களைப் பாஜக ஆட்சி அமைத்தது. 1995லிருந்து பாரதிய ஜனதா கட்சியை இங்கு ஆண்டு வருகின்றது.
குடியரசுத் தலைவர் தேர்தல்
வலது|thumb|275x275px| [[பிரணப் முகர்ஜி|பிரணாப் முகர்ஜி]] 13வது குடியரசுத் தலைவரைத் தேர்ந்தெடுப்பதற்காக 14வது மறைமுக குடியரசுத் தலைவர் தேர்தல், 19 சூலை 2012 அன்று இந்தியாவில் நடைபெற்றது. சூலை 22 அன்று பிரணாப் முகர்ஜி வெற்றி பெற்றதாக அறிவிக்கப்பட்டது. பிரணாப் முகர்ஜி 373,116 நாடாளுமன்ற வாக்குகளும் 340,647 சட்டமன்ற உறுப்பினர் வாக்குகள் என மொத்தம் 713,763 வாக்குகளைப் பெற்றுத் தேர்தலில் வெற்றி பெற்றார். இவர் 145,848 நாடாளுமன்ற உறுப்பினர் வாக்குகள் மற்றும் 170,139 சட்டமன்ற உறுப்பினர் வாக்குகள் என மொத்தம் 315,987 வாக்குகள் பெற்று பி. ஏ. சங்மாவை தோற்கடித்தார். அணி மாறி வாக்களித்தவர்களின் வாக்கு முகர்ஜியின் வெற்றிக்கு உதவியது.
கோவா
வலது|thumb| [[கோவா (மாநிலம்)|கோவா]] சர்ச்சைக்குரிய நம்பிக்கை வாக்கெடுப்பின் போதும், இந்திய தேசிய காங்கிரஸ் கோவாவில் 2005 முதல் கூட்டணிக் கட்சிகளுடன் ஆட்சி செய்து வந்தது. முதல்வர் திகம்பர் காமத்தின் கீழ் இதன் கூட்டணிக் கட்சியான தேசியவாத காங்கிரஸ் கட்சியுடன் தேர்தலுக்குச் செல்லும். முக்கிய எதிர்க்கட்சியான பிஜேபி முன்னாள் முதல்வர் மனோகர் பாரிக்கர் தலைமையில் தேர்தலைச் சந்தித்தது. கத்தோலிக்க வாக்காளர்களைப் பெற பாஜகவின் முயற்சிகள் ஆளும் கட்சியின் சுரங்கம் ஊழல் தேர்தலில் முக்கியப் பிரச்சினையாக இருந்தன.
மார்ச் 3ம் தேதி தேர்தல் நடந்தது. இதன் முடிவு மார்ச் 6ஆம் தேதி வெளியிடப்பட்டது.
பாஜக மிகப்பெரிய கட்சியாக உருவெடுத்து, இதன் கூட்டணிக் கட்சியான மகாராட்டிரவாதி கோமந்த கட்சியுடன் இணைந்து அரசாங்கத்தை மனோகர் பாரிக்கர் தலைமையில் அமைத்தது.
மணிப்பூர்
வலது|thumb| [[மணிப்பூர்]] மணிப்பூரில் தொடர்ந்து இரண்டு முறை இந்தியத் தேசிய காங்கிரசின் ஒக்ரம் இபோபி சிங் முதல்வராக தேர்ந்தெடுக்கப்பட்டு வழிநடத்தியுள்ளார். முக்கிய எதிர்க்கட்சிகளாக மணிப்பூர் மக்கள் கட்சி, பாரதிய ஜனதா கட்சி, தேசியவாத காங்கிரஸ் கட்சி மற்றும் ஜனதா தளம் - ஐக்கிய கட்சிகள் உள்ளன.
2012ஆம் ஆண்டு நடைபெற்ற 60 தொகுதிக்கான தேர்தலில் 2,357 வாக்குச்சாவடிகள் அமைக்கப்பட்டன. மொத்த வாக்காளர்கள் 17,40,820 பேர். இதில் 8,51,323 ஆண்கள் மற்றும் 8,89,497 பெண்கள். பிராந்திய ஒருமைப்பாடு (இது நாகாலாந்து மக்கள் முன்னணி, அண்டை மாநிலமான நாகாலாந்தின் ஆளும் கட்சி) மணிப்பூரின் தேர்தல் அரசியலில் நுழைந்ததிலிருந்து உருவாகியது. தேசிய நெடுஞ்சாலைகள் 39 மற்றும் 53இன் சாலை மறியல் மற்றும் கிளர்ச்சியாளர்களின் பங்கு ஆகியவை இந்தத் தேர்தலின் முக்கிய பிரச்சினைகளாக இருந்தன.
சனவரி 28ம் தேதி தேர்தல் நடந்தது. இதன் முடிவு மார்ச் 6ஆம் தேதி வெளியிடப்பட்டது. முடிவுகள் கீழே:
பஞ்சாப்
வலது|thumb| [[பஞ்சாப் (இந்தியா)|பஞ்சாப்]] பஞ்சாப் இந்தியாவின் வடமேற்குப் பகுதியில் உள்ளது. இதன் தலைநகரம் சண்டிகர் ஆகும். இது ஒரு ஒன்றிய பிரதேசம் மற்றும் அரியானாவின் தலைநகரம் ஆகும்.
2012 பஞ்சாப் தேர்தல்கள் தேதி:
மாநிலத்தில் ஒரே கட்டமாக 30 சனவரி 2012 அன்று தேர்தல் நடைபெற்றது. பஞ்சாப் தேர்தல் முடிவுகள் மார்ச் 4, 2012 அன்று அறிவிக்கப்பட்டது. பஞ்சாப் சட்டப் பேரவைத் தேர்தல்களில் மக்கள் ஆட்சிக்கு எதிராக வாக்களிப்பது வழக்கமாக உள்ளது. முதல்வர் பிரகாஷ் சிங் பாதலின் தலைமையிலான சிரோமணி அகாலி தளம் மற்றும் பாரதிய ஜனதா கட்சியின் கூட்டணி ஆட்சியில் தேர்தலின் போது இருந்தது. எதிர்க்கட்சியான இந்தியத் தேசிய காங்கிரசு முன்னாள் முதல்வர் அமரிந்தர் சிங் தலைமையில் தேர்தலில் போட்டியிட்டது. முதல்வரின் மகன் சுக்பீர் சிங் பாதலின் சாத்தியமான வாரிசு பிரச்சினையுடன், ஆளும் கூட்டணியின் ஆட்சி முக்கிய தேர்தல் பிரச்சினையாக இருந்தது.
முன்னாள் நிதியமைச்சர் மன்பிரீத் சிங் பாதல் தலைமையில் புதிதாக உருவாக்கப்பட்ட பஞ்சாப் மக்கள் கட்சியினைக் கொண்ட முன்னணி சஞ்சா மோர்ச்சா ஒரு புதிய தேர்தல் வரவாகும். சஞ்ச மோர்ச்சா, இந்தியப் பொதுவுடைமைக் கட்சி, இந்தியப் பொதுவுடைமைக் கட்சி-மார்க்சிஸ்ட் மற்றும் அகாலி தளம் (லோங்கோவால்) ஆகியவற்றைக் கொண்டுள்ளது.
ஜனவரி 30ஆம் தேதி தேர்தல் நடந்து, மார்ச் 6ஆம் தேதி முடிவுகள் அறிவிக்கப்பட்டன. முடிவுகள் கீழே அட்டவணையில் கொடுக்கப்பட்டுள்ளன:
உத்தராகண்டம்
வலது|thumb| [[உத்தராகண்டம்|உத்தரகாண்ட்]] உத்தராகண்டம் உருவாக்கப்பட்டதிலிருந்து நடைபெற்ற இரண்டு தேர்தல்களிலும் தற்போதைய அரசாங்கங்கள் மாறிமாறி வந்துள்ளன. பாரதிய ஜனதா கட்சி முதல்வர் புவன் சந்திர கந்தூரி தலைமையில் தேர்தலில் போட்டியிட்டது. பிரதான எதிர்க்கட்சியான இந்தியத் தேசிய காங்கிரசிற்கு ஹரக் சிங் ராவத் தலைமை தாங்கினார். ஆனால் முதல்வர் வேட்பாளராக இவரது பெயர் முன்மொழியப்படவில்லை. இடைக்கால முதல்வர் பதவி வகித்த ரமேஷ் பொக்ரியாலின் அரசின் மீது சாட்டப்பட்ட ஊழல் குற்றச்சாட்டு இத் தேர்தலின் முக்கியப் பிரச்சனையாக இருந்தது.
சனவரி 30ஆம் தேதி தேர்தல் நடந்து, மார்ச் 6ஆம் தேதி முடிவுகள் அறிவிக்கப்பட்டன. இந்தியத் தேசிய காங்கிரசின் விஜய் பகுகுணா, சட்டப் பேரவையில் கட்சியின் தலைவராக வாக்கெடுப்பில் வெற்றி பெறாத போதிலும் முதல்வராக நியமிக்கப்பட்டார். 32 சட்டமன்ற உறுப்பினர்களில் 24 பேர் ராஜ்புத் வேட்பாளர் ஹரீஷ் ராவத்தை ஆதரித்து முதல்வர் பதவியேற்பு நிகழ்ச்சியினைப் புறக்கணித்தனர். பதவி விலகும் எதிர்க்கட்சித் தலைவர் ஹரக் சிங் ராவத்தின் ஆதரவும் ராவத்துக்கு இருந்தது. தேர்தலின் விரிவான முடிவு கீழே கொடுக்கப்பட்டுள்ளது: தற்போதைய முதல்வர் பிசி கந்தூரி தனது பதவியை இழந்தார் என்பது குறிப்பிடத்தக்கது.பாஜக சட்டமன்ற உறுப்பினர் கிரண் மண்டல் பதவி விலகியதால் காலியான சித்தர்கஞ்ச் தொகுதியில் சூலை 8ஆம் தேதி நடைபெற்ற இடைத்தேர்தலில் விஜய் பகுகுணா வெற்றி பெற்றார். இதனால் காங்கிரசின் இடங்கள் 33 ஆக உயர்ந்துள்ளது. மேலும் பாஜக பலம் 30ஆகக் குறைந்தது.
உத்தரப்பிரதேசம்
வலது|thumb| [[உத்தரப் பிரதேசம்|உத்தரப்பிரதேசம்]] மாயாவதியின் பகுஜன் சமாஜ் கட்சி தனது முதல் முழு ஆட்சிக் காலத்தை நிறைவு செய்தது. இருப்பினும், இதன் முதலமைச்சரின் நினைவாகச் சிலைகள் மற்றும் பூங்காக்கள் அமைத்ததில் ஊழல் மற்றும் விளம்பரத்திற்காக விமர்சனம் செய்யப்பட்டது. தேர்தலுக்கு முன்னதாக, பசக சில அமைச்சர்களை நீக்கியது. தற்போதைய சட்டமன்ற உறுப்பினர்களுக்குத் தேர்தலில் போட்டியிட வாய்ப்பு மறுக்கப்பட்டது. மற்றொரு முக்கியமான பிரச்சினையாக, உத்தரப் பிரதேச மாநிலத்தினை நான்கு சிறிய மாநிலமாகப் பிரிக்க முன்மொழியப்பட்ட பிரிவினை. இதனை முதன்மை எதிர்க்கட்சியான சமாஜ்வாதி கட்சி எதிர்த்தது.
பிப்ரவரி 8, 11, 15, 19, 23, 28 மற்றும் மார்ச் 3 ஆகிய தேதிகளில் ஏழு கட்டங்களாகத் தேர்தல் நடத்தப்பட்டது. சுமார் 59.5% வாக்காளர்கள் தங்கள் வாக்குரிமையைப் பயன்படுத்தினர். இதன் முடிவு 6 மார்ச் 2012 அன்று அறிவிக்கப்பட்டது. அகிலேஷ் யாதவ் உ.பி.யின் முதல்வராகத் தேர்ந்தெடுக்கப்பட்டார். விரிவான முடிவுகள் கீழே காட்டப்பட்டுள்ளது:
குசராத்து
வாக்கு எண்ணிக்கை 20 திசம்பர் 2012 அன்று காலை 8.00 மணி முதல் குஜராத் மாநிலம் முழுவதும் ஒவ்வொரு மாவட்டத்திலும் ஒரு குறிப்பிட்ட நேரத்தில் மாலை வரை தொடங்கி நடைபெற்றது. இந்தத் தேர்தல் முடிவுகள் பின்வருமாறு:
மொத்த இடங்கள்: 182முடிவுகள் அறிவிக்கப்பட்டன:182 பாஜக 16 தொகுதிகளில் 2%க்கும் குறைவான வித்தியாசத்தில் தோல்வியடைந்தது. காங்கிரஸ் 46% இடங்களை 5%க்கும் குறைவான வாக்கு வித்தியாசத்தில் வென்றது.
இமாச்சலப் பிரதேசம்
வலது|thumb| [[இமாச்சலப் பிரதேசம்]] இமாச்சலப் பிரதேசத்தில் 68 சட்டமன்ற இடங்கள் உள்ளன. இவற்றில் 17 பட்டியல் இனத்தவருக்கும், 3 பழங்குடியினருக்கும் ஒதுக்கப்பட்டுள்ளன.
உள்ளாட்சி தேர்தல்
மகாராட்டிரம் முழுவதும் உள்ள பல்வேறு நகரங்களில் பிப்ரவரி 16-ம் தேதி மாநகராட்சி தேர்தல் நடைபெற்றது. வெவ்வேறு நகரங்களில் தேர்தல் முடிவுகள் கட்சி வாரியாக வேறுபட்டன. தலைநகர் மும்பை, சிவசேனாவிற்கு பன்முகத்தன்மையை ஏற்படுத்தியது மற்றும் இரண்டாவது பெரிய நகரமான புனே தேசியவாத காங்கிரசு கட்சி பன்முகத்தன்மையை ஏற்படுத்தியது.
வெளி இணைப்புகள்
பகுப்பு:இந்தியத் தேர்தல்கள்
மாநில நெடுஞ்சாலை 147 (தமிழ்நாடு)
மாநில நெடுஞ்சாலை 147 அல்லது எஸ்.எச்-147 என்பது,இந்தியாவின் தமிழ்நாடு மாநிலத்தின் தஞ்சாவூர் மாவட்டத்தில் கும்பகோணம் என்னும் இடத்தையும்,திருவாரூர் மாவட்டத்தின்காரைக்கால் என்ற இடத்தையும் இணைக்கும் கும்பகோணம் - காரைக்கால் சாலை ஆகும்.இதன் நீளம் '''42.2 ''' கிலோமீட்டர்கள்.
உராய்வியல்
உராய்வியல் அல்லது உராய்வு அறிவியல் (tribology) என்பது உராய்வு, தேய்மானம் மற்றும் உயவிடல் பற்றிக் கற்கும் அறிவியல் ஆகும். உராய்வியல் இயந்திரவியல் பொறியியல், பொருளறிவியல் ஆகியவற்றின் ஒரு கிளை ஆகும்.
வெளியிணைப்புகள்
பகுப்பு:பொருளறிவியல் பகுப்பு:உலோகவியல் பகுப்பு:இயந்திரவியல் பகுப்பு:விசையியல்
டாஸ்மேனியன் டெவில்
டாஸ்மேனியன் டெவில் (Sarcophilus harrisii) என்பது டஸ்யூரிடே குடும்பத்தைச் சேர்ந்த ஊனுண்ணி பைம்மாவின விலங்கினம் ஆகும். இது ஓர் காலத்தில் ஆத்திரேலியாவின் முதன்மை நிலப்பகுதியை பூர்வீகமாகக் கொண்டிருந்தது. அதன்பிறகு தீவு மாநிலமான டாஸ்மேனியாவின் காடுகளில் மட்டுமே காணப்பட்டது. இது இப்போது சிறிய அளவில் இனப்பெருக்கம் செய்து நியூ சவுத் வேல்ஸில் மீண்டும் கொண்டுவந்து விடப்பட்டுள்ளது. உலகின் மிகப்பெரிய ஊனுண்ணி பைம்மாவான தாசுமேனியப் புலி எனும் விலங்கு 1936இல் உலகில் அற்றுவிட்டதைத் தொடர்ந்து,  சிறிய நாய் அளவுடைய டாஸ்மானியன் டெவில்  தற்போது மிகப்பெரிய ஊணுண்ணி பைம்மா விலங்கு என்ற இடத்தைப் பெற்றுள்ளது. இது குவால்களுடன் தொடர்புடையது மற்றும் தைலாசினுடன் ஓரளவு தொடர்புடையது.
டாஸ்மேனியன் டெவில் என்ற பெயரில் உள்ள டாஸ்மேனியன் என்ற சொல்லானது டாஸ்மேனியாவில் மட்டும் காணப்படுவதைக் குறிப்பது. அதேசமயம் டெவில் என்ற சொல்லானது பயம் ஏற்படுத்தும் அளவுக்கு இது பயங்கரமாக அலறுவதால் உண்டானது. இது வளைகளில் வாழும் பழக்கமும், கரிய நிறமும், கூரிய பற்களும் கொண்டது. இறந்த உடல்களை உண்ணும் பழக்கமும் கொண்ட இது ஓர் இயற்கைத் தோட்டியாக செயல்பட்டு சுற்றுச்சூழலைப் பாதுகாக்கிறது.
வெளி இணைப்புகள்
பகுப்பு:ஆஸ்திரேலிய உயிரினங்கள்
கற்பித்தல் முறை
ஒரு கற்பித்தல் முறையானது மாணவர்களின் கற்றலை செயல்படுத்துவதற்கு ஆசிரியர்கள் பயன்படுத்தும் கொள்கைகள் மற்றும் வழிமுறைகளை உள்ளடக்கியது. இவை கற்பிக்கப்படவேண்டிய பாடப்பொருள் மற்றும் கற்கும் மாணவர்களின் இயல்பு ஆகியவற்றைப் பொறுத்துத் தீர்மானிக்கப்படும். ஒரு குறிப்பிட்ட கற்பித்தல் முறை பொருத்தமானதாகவும் திறமையாகவும் இருப்பதற்கு, அது கற்பவர், பாடத்தின் தன்மை மற்றும் அது கொண்டு வர வேண்டிய கற்றல் வகை ஆகியவற்றைக் கணக்கில் எடுத்துக்கொள்கிறது.
கற்பித்தலுக்கான அணுகுமுறைகளை ஆசிரியர்-மைய மற்றும் மாணவர் மைய அனுகுமுறை எனப் பரவலாக வகைப்படுத்தலாம். ஆசிரியரை மையமாகக் கொண்ட (அதிகாரப்பூர்வ) அணுகுமுறையில், ஆசிரியர்கள் முக்கிய நபராக உள்ளனர். மாணவர்கள் "வெற்றுப் பாத்திரங்களாகப்" பார்க்கப்படுகிறார்கள், அவர்களின் முதன்மைப் பணியானது சோதனை மற்றும் மதிப்பீட்டின் இறுதிக் குறிக்கோளுடன் (விரிவுரைகள் மற்றும் நேரடி அறிவுறுத்தல்கள் மூலம்) செயலற்ற முறையில் தகவல்களைப் பெறுவதாகும். மாணவர்களுக்கு அறிவையும் தகவல்களையும் வழங்குவது ஆசிரியர்களின் முதன்மைப் பணியாகும். இந்த முறையில், கற்பித்தல் மற்றும் மதிப்பீடு இரண்டு தனித்தனியாகப் பார்க்கப்படுகின்றன. மாணவர்களின் கற்றலானது மதிப்பீடுகள் மூலம் அளவிடப்படுகிறது. கற்றலுக்கான மாணவர்-மைய அணுகுமுறையில், ஆசிரியர்களும் மாணவர்களும் சம அளவில் பங்கு வகிக்கின்றனர். இந்த அணுகுமுறை அதிகாரமயமாக்கப்படல் என்றும் அழைக்கப்படுகிறது. ஆசிரியரின் முதன்மைப் பணி மாணவர்களின் கற்றல் மற்றும் திறன்கள் பற்றிய ஒட்டுமொத்த புரிதலுக்குப் பயிற்சி அளித்தல் மற்றும் எளிதாக்குதல் ஆகும். குழுத் திட்டங்கள், மாணவர் கூட்டுத் திரட்டு மற்றும் வகுப்புப் பங்கேற்பு உள்ளிட்ட முறையான மற்றும் முறைசாரா மதிப்பீடுகளின் மூலம் மாணவர் கற்றல் அளவிடப்படுகிறது. கற்பித்தலும் மதிப்பீடும் ஒண்றினைக்கப்பட்டுள்ளது; ஆசிரியர் அறிவுறுத்தலின் போது மாணவர் கற்றல் தொடர்ந்து அளவிடப்படுகிறது.
சான்றுகள்
பகுப்பு:கல்வி
எலந்தலப்பட்டி அய்யனார் கோயில்
எலந்தலப்பட்டி அய்யனார் கோயில் தமிழ்நாட்டில் பெரம்பலூர் மாவட்டம், எலந்தலப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இயூனியன் கிருத்துவக் கல்லூரி, ஆலுவா
வலது|thumb| இயு.சி கல்லூரி ஆலுவா வலது|thumb| இயு.சி கல்லூரியின் பெயர் பலகை வலது|thumb| கல்லூரி வளாகம் இயூனியன் கிறித்துவக் கல்லூரி (ஆங்கிலம்: Union Christian College) இயு.சி கல்லூரி எனவும் இது அழைக்கப்படும் இக்கல்லூரி இந்தியாவின் கேரளாவில் எர்ணாகுளம் மாவட்டத்திலுள்ள ஆலுவா என்ற நகரத்தில் அமைந்துள்ள கல்வி நிறுவனம் ஆகும்.
இந்த கல்லூரி சென்னை பல்கலைக்கழகத்துடன் இணைந்திருந்தது. பின்னர் திருவிதாங்கூர் பல்கலைக்கழகத்துடன் இணைக்கப்பட்டது, இப்போது கோட்டயம் மகாத்மா காந்தி பல்கலைக்கழகத்துடன் இணைக்கப்பட்டுள்ளது.
மகாத்மா காந்தி பல்கலைக்கழகத்துடன் இணைந்த சிறப்பு தரக் கல்லூரி
ஆலுவா, இயூனியன் கிரித்துவக் கல்லூரி 1921 ஆம் ஆண்டில் தென்னிந்தியாவின் கேரளாவில் உயர்கல்வி மையமாக நிறுவப்பட்டது. இந்த வளாகம் ஆலுவா நகரில் பெரியாற்றங்கரையில் அமைந்துள்ளது.
கேரளாவில் உயர்கல்வி மையமாக இயூனியன் கிறித்துவக் கல்லூரி உள்ளது. மலங்கரா மார்தோமா சிரிய தேவாலயம், யாக்கோபைட் சிரிய பழமைவாத தேவாலயம், தென்னிந்தியச் திருச்சபை, கல்லூரியின் உள்ளே உள்ள தேவாயத்தின் சக ஊழியம் ஆகியவற்றிலிருந்து பெறப்பட்ட உறுப்பினர்களின் கூட்டமைப்பால் இந்த கல்லூரி நிர்வகிக்கப்படுகிறது.
இது மேற்கிலிருந்து வந்த அறிஞர்கள், இறையியலாளர்கள், தொண்டு நிறுவனங்கள் ஆகியோருக்கான ஒரு கூட்ட மையமாக மாறியது. இந்த பட்டியலில் கேனான் டபிள்யூ. ஈ.எஸ். ஹாலந்த், ரெவ். எல். டபிள்யூ. கூப்பர், ரெவ். பி. ஜி. குரோவ்லி மற்றும் மால்கம் மக்கரிச் ஆகியோர் அடங்குவர். ஆரம்ப ஆண்டுகளின் ஆசிரிய உறுப்பினர்கள் குழு, கிறித்தவ உறுப்பினர்களையும் கிறித்துவமல்லாத உறுப்பினர்களையும் கொன்டிருந்தது. இந்த மதச்சார்பற்ற கட்டமைப்பை கல்லூரி இன்று வரை பராமரித்து வருகிறது.
"ஏ" தர கல்லூரி
இயூனியன் கிறித்துவக் கல்லூரி தேசிய மதிப்பீட்டிலிருந்து ஒரு "ஏ" தரத்தைப் பெற்றது. மூன்றாவது சுழற்சியில் அங்கீகாரம் பெற்ற முதல் கல்லூரி இதுவாகும். (2011–16 காலத்திற்கு). (NAAC) தேசிய மதிப்பீட்டு மற்றும் அங்கீகார குழு 2011 மார்ச் 16, 17 மற்றும் 18 அன்று வளாகத்திற்கு வருகை புரிந்தது.
மகாத்மா காந்தியின் வருகை
பார்வையாளர்களில் மகாத்மா காந்தி இக்கல்லூரிக்கு வந்து ஒரு மாமரத்தை நட்டுச் சென்றுள்ளார். இதன் பார்வையாளர்களின் புத்தகத்தில் அவர் சிறந்த சூழ்நிலையால் மகிழ்ச்சியடைந்ததாக எழுதியுள்ளார். தற்போது நிர்வாகக் கட்டிடத்திற்கு முன்னால் மாமரம் இப்போது செழித்து வருகின்றன thumb| 1925 இல் காந்தியால் நடப்பட்ட மாமரம்
பொன்மொழி
கல்லூரி குறிக்கோள் சத்தியம் உங்களை விடுவிக்கும். இந்த குறிக்கோள் யூதர்களுக்கு இயேசு அளித்த அறிக்கையிலிருந்து எடுக்கப்பட்டுள்ளது: "நீங்கள் உண்மையையும் உண்மையையும் அறிந்து கொள்வீர்கள்  : உங்களை விடுவிப்பேன் ".
கச்சேரி மாளிகை
thumb| இந்தியாவின் கேரளாவினா ஆலுவாவின் இயு.சி கல்லூரியில் கச்சேரி மாளிகை கச்சேரி மாளிகை வளாகத்தில் மூன்று மாடி கட்டிடங்கள் உள்ளன. இந்த கட்டிடம் 19 ஆம் நூற்றாண்டில் திருவிதாங்கூர் மாநிலத்தின் ஜில்லா நீதிமன்றத்தை வைத்திருந்தது. கச்சேரி மாளிகையின் கட்டிடக்கலை டச்சு, பிரித்தன், இந்திய பாணிகளின் கலவையாகும். இது திருவிதாங்கூரில் உள்ள ஒரு பொதுவான நிர்வாக கட்டிடம் ஆகும்.
இந்த கச்சேரி (என்பது மன்றம்) கி.பி 1811 இல் மகாராணி கவுரி லட்சுமி பாய் ஆட்சியின் போது ஏற்படுத்தப்பட்ட ஐந்து கச்சேரிகளில் ஒன்றாகும்.
வெளி இணைப்புகள்
தேசிய மதிப்பீட்டு மற்றும் அங்கீகார கவுன்சில் அங்கீகாரம் பெற்ற ஒரு "A" தரக் கல்லூரி:
பகுப்பு:கேரளத்தில் கல்வி பகுப்பு:கல்வி நிறுவன சின்னங்கள் பகுப்பு:கல்வி நிறுவனங்கள்
இளந்தூது
இளந்தூது, மயிலாடுதுறை, மன்னம்பந்தல் ஏவிசி கல்லூரி மாணவர்களால் நடத்தப்பெறும் பல்சுவை இதழ். 1990-ம் ஆண்டு துவங்கப்பட்டது இது. முழுக்க முழுக்க கல்லூரி மாணவர்களின் கை வண்ணத்தில் தயாராகிறது.
மறைந்த எழுத்தாளர் சுஜாதா 2004-ம் ஆண்டின் மிகச் சிறந்தவைகள் என்று ஆனந்த விகடன் வார இதழில் இட்ட பட்டியலில் இளந்தூதும் இடம் பெற்றிருக்கிறது.
ஏர்னஸ்ட் ஹொலிவில்
ஏர்னஸ்ட் ஹொலிவில்  (Ernest Halliwell, பிறப்பு: செப்டம்பர் 7 1864, இறப்பு: அக்டோபர் 2 1919), தென்னாப்பிரிக்க அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும், 60 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 - 1902 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1864 பிறப்புகள் பகுப்பு:1919 இறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
பெட்டஹலசூர்
பெட்டஹலசூர் (Bettahalasur) என்பது இந்திய மாநிலமான கர்நாடகத்தில் உள்ள பெங்களூரு நகர மாவட்டத்தில் உள்ள மக்கள் தொகை கணக்கெடுப்பு நகரமாகும்.
அமைவிடம்
பெட்டஹலசூர் மாநில தலைநகரான பெங்களூரில் இருந்து 10 கிலோமீட்டர் தொலைவிலும், கெம்பே கவுடா பேருந்து முனையத்ததில் இருந்து 25 கி.மீ தொலைவிலும், பெங்களூரு பன்னாட்டு வானூர்தி நிலையத்திலிருந்து 16 கி.மீ. தொலைவிலும் உள்ளது.
மக்கள் வகைபாடு
இந்த கிராமத்தின் மொத்தப் பரப்பளவு 598.25 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 900 வீடுகள் உள்ளன. கிராமத்தின் மொத்த மக்கள் தொகையானது 3,573 ஆகும். இதில் பெண்களின் எண்ணிக்கை 1,756 என்றும், ஆண்களின் எண்ணிக்கை 1,817 என்றும் உள்ளது. கல்வியறிவு பெற்றவர்கள் விகிதம் 73.05% ஆகும். இதில் ஆண்களின் எழுத்தறிவு விகிதம் 78.43% என்றும், பெண்களின் எழுத்தறிவு விகிதம் 67.48% என்றும் உள்ளது.
மேற்கோள்கள்
பகுப்பு:பெங்களூர் நகர மாவட்டத்தில் உள்ள கிராமங்கள் பகுப்பு:Coordinates on Wikidata
காஞ்சிபுரம் சுரகரேசுவரர் கோயில்
காஞ்சிபுரம் சுரகரேசுவரர் அல்லது வெப்புஎறி நாதர் கோயில் (சுரகரேசம்) என்று அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். மேலும், சிற்ப வேலைபாடுகள் நிறைந்த. இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
தல வரலாறு
இம்மூர்த்தி - ஜ்வரஹரேசுவரர்; இது சிவமூர்த்தங்கள் அறுபத்து நான்கனுள் ஒன்றாகும். இம்மூர்த்தி மூன்றுத் திருவடிகளைக் கொண்டவர்; ஆனால் இக்கோயிலில் இவர் சிவலிங்க வடிவமாக உள்ளார். இக்கோயில் மூன்று கல்வெட்டுக்கள் கண்டெடுக்கப்பட்டுள்ளன. அவை முறையே - இக்கோயில் "சுரவட்டாரமுடைய நாயனார் கோயில்" என்றும், "தறிகளுக்கு வரி தானமாகத் தரப்பட்ட" செய்தியையும், "விஷார் என்னும் ஊரைச் சேர்ந்த சுந்தரவேலர் என்பர் கோயிலுக்கு நிலதானம்" செய்ததையும், "இக்கோயிலை மேற்பார்வையிடும் உரிமையை அழகிய திருச்சிற்றம்பலமுடையார் என்பவருக்கு" தந்ததையும் குறிக்கின்றது.
தல விளக்கம்
சுரகரேசம் தல விளக்கத்தால் அறியப்படுவது, இக்கோயில் வெப்பு நோயைக் கண்களால் பிறர்க்கு ஆக்குதலால் சுராக்கன் என்னும் பெயருடைய அசுரனை அழிக்கச் சிவபிரான் ஆக்கிய தலமும், சுரநோயைப் போக்குதலின் ‘சுரகரம்’ என்னும் தீர்த்தமும் உடைய அவ்விடத்தே சிவவீரியத்தைத் தேவர்கள் பொருட்டு அக்கினி உட்கொண்டு கருப்பத்தால் வெப்பமுற்ற தேவர்கள் அனைவரும் இறைவன் ஆணைப்படி இத்தீர்த்தத்தில் மூழ்கிச் சுரகரேசரை அருச்சித்துச் சுரம் நீங்கப்பெற்றுப் போய்க் கங்கையில் விடுத்த வீரியம் சரவணப் பொய்கையில் தங்கி வளர்ந்து ஆறுமுகப்பெருமான் ஆக அருள விளங்கும் தலம் இது. இத்திருக்கோயில் திருவேகம்பர் சந்நிதி வீதியில் உள்ளது.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் வடமேற்கு பகுதியான பெரிய காஞ்சிபுரம் எனப்படும் சிவ காஞ்சியின் ஏகாம்பரநாதர் சந்நிதி தெருவில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வடமேற்கில் ½ கிலோமீட்டர் தொலைவில் வேலூர் செல்லும் சாலையில் காஞ்சி சங்கர மடம் அருகில்  இக்கோயில் தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
அமெரிக்க இதய செயலிழப்பு சங்கம்
அமெரிக்க இதய செயலிழப்பு சங்கம் (Heart Failure Society of America) என்பது இதய செயலிழப்பு மற்றும் இதய செயலிழப்பில் ஆர்வம் கொண்ட இதய செயலிழப்பு நிபுணர்களின் அமெரிக்க அமைப்பாகும். 1995 ஆம் ஆண்டு இச்சங்கம் நிறுவப்பட்டது, இதய செயலிழப்பின் சுமையைக் குறைக்கும் நோக்கில் நிபுணர்களும் நோயாளிகளும் சேர்ந்த ஒரு மன்றத்தை இவ்வமைப்பு வழங்குகிறது. டக்ளசு எல். மான் இச்சங்கத்தின் தலைவராக பணியாற்றியபோது இதய செயலிழப்பு பயிற்சி வழிகாட்டுதல்கள் உட்பட இதய செயலிழப்பை வகைப்படுத்துவதற்கான விரிவான ஆலோசனைகளை சங்கம் 2010 ஆம் ஆண்டு உருவாக்கியது  2013 ஆம் ஆண்டு இதய செயலிழப்பு மேலாண்மைக்கான வழிகாட்டியையும் இச்சங்கம் உருவாக்கியது. 2018 ஆம் ஆண்டு மேம்பட்ட இதய செயலிழப்புக்கு உள்ளானோர் மற்றும் இருதயவியல் நிபுணர்களின் பல்வேறு நிலைகளில் உள்ளவர்களை இணைத்து ஒரு மன்றம் உருவாக்கப்பட்டது. 2016 ஆம் ஆண்டு தலைவராக இருந்த மன்தீப் ஆர் மெக்ரா உள்ளிட்ட பலர் கடந்தகாலத்தில் இவ்வமைப்பில் தலைவர்களாக இருந்துள்ளனர்.
மேற்கோள்கள்
பகுப்பு:இதயவியல்
அ. நல்லதம்பி
'''அ. நல்லதம்பி' (A. Nallathambi'') என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். சேலம் மாவட்டம் தலைவாசல் வட்டம் கோவிந்தம் பாளையத்தைச் சார்ந்த இவர் விவசாயத் தொழில் புரிகிறார். கோவிந்தம் பாளையம் ஊராட்சி ஒன்றிய பள்ளியில் இவர் 8ஆம் வகுப்பு வரை படித்துள்ளார். இவர் அகில இந்திய அண்ணா திராவிட முன்னேற்றக் கழகத்தின் உறுப்பினர் ஆவார். மே 2021இல் கங்கவள்ளி சட்டமன்றத்திற்கு நடைபெற்ற தேர்தலில் போட்டியிட்டு வெற்றிப்பெற்று தமிழகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:சேலம் மாவட்ட நபர்கள்
கீழப்பெருமழை அங்காளம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அருள்மிகு அங்காளம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் மாசிமகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பத்மாவதி காவியம்
பத்மாவதி காவியம், 1540ல் அவதி இராச்சியத்தைச் சேர்ந்த  சூஃபி கவிஞரான மாலிக் முகமது ஜாயசி  என்பவர் அவதி மொழியில் எழுதினார். இக்காவியம் புனையபட்டது அன்றி, வரலாற்றுக் காவியம் அல்ல என்று சில வரலாற்று ஆய்வாளர்கள் கூறுகிறார்கள்.
காவியத்தின் சுருக்கம்
13ஆம் நூற்றாண்டில் மேவார் நாட்டு ராசபுத்திர மன்னர் ரத்தன் சிங், சித்தோர்கர் நாட்டின் இளவரசியான பத்மாவதியை திருமணம் செய்து கொள்கிறான்.
அதே காலகட்டத்தில், தில்லி சுல்தானகத்தில் கில்ஜி வம்சத்தை நிறுவிய  ஜலாலுதீன் கில்ஜியை கொலைசெய்துவிட்டு, தானே தில்லி சுல்தானாகிறான்  அலாவுதீன் கில்ஜி. இந்நிலையில் மேவார் மன்னர் ரத்தன் சிங்கால், ஒரு தவறுக்காக நாடுகடத்தப்பட்ட ராஜகுரு ராகவ் சேத்தன், பழிவாங்கும் எண்ணத்தில் அலாவுதீன் கில்ஜியைச் சந்தித்து பத்மாவதியின் அழகைப் பற்றிச் சொல்கிறான்.
இதனால், மேவார் மீது படையெடுத்த அலாவுதீன் கில்ஜி, பத்மாவதியின் கணவரும், மேவார் நாட்டு மன்னருமான ரத்தன் சிங்கைச் சிறைப்பிடித்து தில்லி செல்கிறான். பின்னர் பத்மாவதி தில்லி சென்று சூழ்ச்சியால் ரத்தன்சிங்கை மீட்டுவருகிறாள்.
ஒரு முறை ரத்தன் சிங் மேவாரில் இல்லாத நேரத்தில் பத்மாவதியைக் கைப்பற்றி கட்டாயத் திருமணம் செய்ய விரும்புகிறான்  கும்பனேரின் அரசன் தேவ்பால். இதனைக் கேள்விப்பட்ட ரத்தன் சிங், தேவ்பாலுடன் மல்யுத்தத்தில் ஈடுபடுகிறான். மல்யுத்தத்தில் இருவருமே மடிகிறார்கள். எனவே பத்மாவதி ரத்தன் சிங்கின் சிதையில் உடன்கட்டை ஏறி மடிகிறாள். இச்செய்தியறியாத அலாவுதின் கில்ஜி, பத்மாவதியை அடையும் நோக்கத்தோடு மீண்டும் மேவார் மீது படையெடுக்கிறான்.
அலாவுதீன் கில்ஜியின் படைகளுடன், ராஜபுத்திரப் படைகள் போரிட்டுக்கொண்டிருக்கும்போது, ராஜபுத்திரப் பெண்கள் சித்தூர் கோட்டையில் கூட்டாக தீயில் விழுந்து மடிகிறார்கள். அலாவுதீன் கில்ஜி போரில் வென்றாலும், தான் நினைத்தது நடக்காமல் போகிறது என்பதே பத்மாவதி காவியத்தின் கதை.
வெளி இணைப்புகள்
பகுப்பு:புனைவு பகுப்பு:16-ஆம் நூற்றாண்டு நூல்கள்
பிறிமோர்சுக்கி நிலப்பரப்பு
பிறிமோர்சுக்கி (Primorsky Krai, Примо́рский край) என்பது ரஷ்யக் கூட்டமைப்பின் ஒரு பிரதேசம் ஆகும். "பிறிமோர்சுக்கி" என்பது உருசிய மொழியின்படி "கடல்சார்ந்த" என்ற அர்த்ததைக் கொடுக்கிறது. ஆகவே, இப்பிரதேசம் "கடல்சார்ந்த மாநிலம்" அல்லது "கடல்சார்ந்த நிலப்பகுதி" என்பதை குறிக்கின்றது. இது உருசிய நகரான விலாடிவொஸ்டொக் என்பதன் நிர்வாக மையமாகும். இப்பிரதேசத்தின் சனத்தொகை 1,956,497 (2010 கணக்கெடுப்பு) ஆகும்.
உசாத்துணை
பகுப்பு:உருசியா
விஜய் கிருஷ்ணராஜ்
விஜய் கிருஷ்ணராஜ் (Vijay Krishnaraj) என்று அழைக்கப்படும் ஆர் கிருஷ்ணன்  ஒரு இந்திய நடிகர், எழுத்தாளர், இயக்குனர் ஆவார். இவர் தமிழ் மற்றும் தெலுங்கு திரைப்படம் மற்றும் தொலைக்காட்சி துறையில் பணியாற்றி வருகிறார். 1979 ஆம் ஆண்டில் ரோசாப்பூ ரவிக்கைக்காரி படத்தின் கதை மற்றும் உரையாடல் எழுத்தாளராக தமிழ் திரைத்துறையில் அறிமுகமானார். ''எஸ். தேவராஜன் இயக்கிய தமிழ் திரைப்படமான ராஜாத்தி ரோஜாக்கிளியில்'' சுலக்சனாவுடன் நடிகராக அறிமுகமானார். அதன்பிறகு 100 க்கும் மேற்பட்ட படங்களில் நடித்துள்ளார்.
திரைப்பட வாழ்க்கை
இவர் தமிழ்நாட்டின் நமக்கல் மாவட்டத்தின் திருச்செங்கோட்டில் பிறந்தார். ரோசாப்பூ ரவிக்கைக்காரி படத்தில் கதை எழுத்தாளராக தனது தொழில் வாழ்க்கையைத் தொடங்கினார். இவரது கதை, வசனத்தில் எடுக்கபட்ட குறிப்பிடத்தக்க திரைப்படங்களாக ரோசாப்பூ ரவிக்கைக்காரி, கல்தூண், ராணுவ வீரன் போன்றவை ஆகும். பின்னர், 1985 ஆம் ஆண்டில் ராஜாத்தி ரோஜாக்கிளி படத்தில் துணை வேடத்தில் நடித்தார். மூத்த தெலுங்கு திரைப்பட இயக்குனர் ராகவேந்திர ராவின் ஆறு படங்களுக்கு திரைக்கதை எழுதியுள்ளார். இவர் நடித்து நன்கு அறியப்பட்ட திரைப்படங்களாக ஆவதும் பெண்ணாலே அழிவதும் பெண்ணாலே, காலையும் நீயே மாலையும் நீயே, பூந்தோட்ட காவல்காரன், சந்தனக் காற்று, வான்மதி, வாய்மையே வெல்லும் போன்ற பல படங்களில் இவர் நடித்துள்ளார் என்றாலும் அண்ணன் என்னடா தம்பி என்னடா படத்தில் நடிதமைக்காக இவரது நடிப்பு பாராட்டபட்டது.
தொலைக்காட்சி வாழ்க்கை
2000 களின் முற்பகுதியில் படிப்படியாக இவர் தமிழ் தொலைக்காட்சி தொடர்களில் நடிக்கத் தொடங்கினார். தற்போது, இவர் பல தமிழ் தொடர்களில் நடித்து வருகிறார். இவரது குறிப்பிடத்தக்க தமிழ் தொலைக்காட்சித் தொடர்களளின் பட்டியல் கீழே:
திரைப்படவியல்
நடிகராக கதை மற்றும் உரையாடல் எழுத்தாளராக இயக்குநராக
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:தமிழ்நாட்டு நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
கோல்புறூக்-கேமரன் ஆணைக்குழு
கோல்புறூக்-கேமரன் ஆணைக்குழு (Colebrooke-Cameron Commission) என்பது பிரித்தானிய இலங்கையின் நிருவாகத்தை மதிப்பிடுவதற்கும், அந்நாட்டின் நிருவாகம், நிதி, பொருளாதாரம், மற்றும் நீதித்துறை ஆகியவற்றில் மெற்கொள்ளவேண்டிய சீர்திருத்தங்களைப் பரிந்துரைக்கவும், 1829 ஆம் ஆண்டில் பிரித்தானிய குடியேற்ற அலுவலகத்தினால் அமைக்கப்பட்ட ஒரு அரசு ஆணைக்குழு ஆகும். இவ்வாணைக்குழுவில் டபிள்யூ. எம். ஜி. கோல்புரூக், மற்றும் சி. எச். கேமரன் ஆகியோர் உறுப்பினர்களாக இருந்தனர். இவர்களது பரிந்துரைகளில் பெரும்பாலானவை ஏற்றுக் கொள்ளப்பட்டன. இவை கோல்புறூக்-கேமரன் சீர்திருத்தங்கள் என அழைக்கப்பட்டன.
இலங்கையில் 1833 முதல் 1910 வரை அமுலிலிருந்த அரசியலமைப்பு இதுவாகும். பிரித்தானியரால் இலங்கையில் நடைமுறைப்படுத்தப்பட்ட முதலாவது அரசியலமைப்பும் இதுவே. இலங்கையில் மன்னராட்சி முறையின் கீழ் அல்லது போர்த்துக்கேயர், ஒல்லாந்தர் ஆட்சிக்காலங்களில் திட்டமிடப்பட்ட அரசியல் நிர்வாகமுறை எதுவும் காணப்படவில்லை. இலங்கையின் அரசியலானது மன்னராட்சிக் காலத்தில் மரபுவழி சார்ந்த நிர்வாக முறைகளையே கொண்டிருந்தது. போர்த்துக்கேயர், ஒல்லாந்தர் இலங்கையில் பொருளாதாரத்தை பெற்றுக்கொள்ள எத்தனித்தார்களே தவிர, அவர்கள் அரசியலில் ஒரு திட்டமிட்ட ஏற்பாட்டினையும் வழங்கவில்லை. இந்த நிலையில் ஓர் அரசியல் அமைப்பின் கீழ் இலங்கை ஆட்சிமுறையை வழித்திய நாடாக பிரித்தானியாவைக் குறிப்பிடலாம்.
யாப்பு நிர்ணய சபை
கோல்புறூக் அரசியலமைப்பு கோல்புறூக் பிரபுவின் தலைமையில் அமைக்கப்பட்ட யாப்பு நிர்ணய சபையினால் ஏற்படுத்தப்பட்டது. இலங்கையில் நீதித்துறை தொடர்பான சீர்த்திருத்தங்களுக்கு பொறுப்பாக கெமரன் என்பவர் இருந்தார். சட்டம், நீதி, நிர்வாகம் மூன்றும் இணைக்கப்பட்ட அடிப்படையில் இந்த அரசியலமைப்பு அமைக்கப்பட்டமையினால் இது வரலாற்றில் கோல்புறூக் கெமரன் அரசியலமைப்பு அல்லது 1833ம் ஆண்டு அரசியலமைப்பு என வழங்கப்படுகின்றது.
சட்டவாக்க சபை
சட்டவாக்க சபை எனும்போது சட்டங்களை உருவாக்கும் அதிகாரம் பொருந்திய சபையினையே குறிக்கின்றது.
அமைப்பு
கோல்புறூக் அரசியலமைப்பின் கீழ் அமைக்கப்பட்ட இலங்கை சட்டசபை மொத்தமாக 15 அங்கத்தவர்களை கொண்டதாக அமைந்தது. இதில் உத்தியோக சார்புள்ளோர் எண்ணிக்கை 9 ஆகும். உத்தியோக சார்பற்றோர் எண்ணிக்கை 6 ஆகும்.
உத்தியோக சார்புள்ள அங்கத்தவர்கள்
கோல்புறூக் அரசியலமைப்பின் கீழ் அமைக்கப்பட்ட சட்டநிரூபண சபையில் உத்தியோக சார்புள்ள அங்கத்தவர்கள் 9 பேர் இடம்பெற்றனர். இங்கு உத்தியோக சார்புள்ளோர் எனும்போது பிரித்தானிய அரசாங்கத்தினால் ஊதியம் பெறும் இலங்கையில் பணியாற்றிய அதிகாரிகளைக் குறிக்கும். இவர்களுள் பதவிவழி காரணமாக 6 உறுப்பினர்களும் தேசாதிபதியினால் விசேடமாக நியமிக்கப்படும் 3 உத்தியோகத்தர்களும் அடங்குவர்.
பதவி வழி
பதவி வழிகாரணமாக சட்டநிரூபண சபையில் இடம்பெற்ற உத்தியோகசார்புள்ள அங்கத்தவர்கள் பின்வருமாறு:
நியமன உத்தியோகத்தினர்
மீதமான 3 உத்தியோகசார்புள்ள அங்கத்தவர்களையும் தேசாதிபதி தனக்கு வேண்டிய உத்தியோகத்தர்களிலிருந்து நியமிப்பார்.
உத்தியோகச் சார்பு அற்றோர்
சடடநிரூபண சபையில் உத்தியோகச் சார்பு அற்ற 6 உறுப்பினர்கள் இடம்பெற்றனர். இங்கு உத்தியோக சார்பற்றோர் எனும்போது பிரித்தானிய அரசாங்கத்தால் வேதனம் பெறாத இலங்கையைச் சேர்ந்தவர்கள். அல்லது இலங்கையில் பிரஜாவுரிமையைப் பெற்றவர்களைக் குறிக்கும். இவர்கள்:
உசாத்துணை
பகுப்பு:பிரித்தானிய இலங்கை பகுப்பு:இலங்கை அரசியல் பகுப்பு:இலங்கையில் கல்வி
அங்காரா ஏவுகலங்கள்
அங்காரா ஏவுகலங்கள் (Angara rocket family) மாஸ்கோவிலிருந்து இயங்கும் குருனிச்சேவ் அரசு ஆய்வு மற்றும் தயாரிப்பு விண்வெளி மையத்தால் உருவாக்கப்படும் விண்வெளி-செலுத்து வாகனங்கள் ஆகும். இவ்வகை ஏவுகலங்கள் 3,800 இலிருந்து 24,500 கிலோ வரையிலான தாங்குசுமையை பூமியின் தாழ் வட்டப்பாதையில் செலுத்த வல்லன. இவையும் சோயூசு-2 வேறுபாடுகளும் பல செயலிலுள்ள செலுத்துகை வாகனங்களுக்கு மாற்றாகத் திட்டமிடப்பட்டுள்ளன.
வில்லியம் பால்
வில்லியம் பால் (William Ball) (அல்லது பாலே (Balle), c. 1631–1690) ஓர் ஆங்கிலேய வானியலாளர் ஆவார். இவர் அரசு கழக நிறுவன ஆய்வுறுப்பினர்களில் ஒருவராவார். இவர் 1660 நவம்பர் 28 இல் அதன் பொருளாளராகப் பணியமர்த்தப் பரு, அப்பதவியில் 1663 வரை இருந்தார்.
அங்காரா ஏவுகலங்கள்
இக்குடும்பத்தின் முதல் ஏவுகலம் அங்காரா-1.2pp  சூலை 9, 2014 அன்று தனது சோதனையோட்டத்தை வெற்றிகரமாக நிகழ்த்தியது.
வில்லியம் பால்
இவர் சட்டத் தரணி சர் பீட்டர் பாலுக்கும் கைநாம் நகரத்து வில்லியம் கூக்கின்மகளாகிய ஆன்னி குக்குக்கும் பிறந்த மூத்த மகன் ஆவார். இவர் ஆர்வம் தளராத வானியலாளர். இதற்காக, 1655 இல் ஒரு 12 அடி தொலைநோக்கியை வாங்கினார்; இதற்குள் காரிக்கோளின் வலயங்கள் அது விளிம்புக் காட்சி நிலைக்கு மாறிய த்ற்றத்தை அடைந்துவிட்டதால் புவியின் கட்புலத்தில் இருந்து மறைந்து காணப்பட்டது,ஈவரும் இயற்பியல் வல்லுனரான அவரது தம்பியும் காரி வலயங்களை ஒரு பட்டையைப்போல காரிக்கோள் மீது அமைதலைப் பார்த்துள்ளனர். அதே ஆண்டில் இவர் காரிக்கோளின் சழற்சி வீதத்தைக் கண்டறிந்து நிறுவினார்.
அங்காரா ஏவுகலங்கள்
மேற்சான்றுகள்
பகுப்பு:உருசிய விண்வெளித் திட்டங்கள் பகுப்பு:ஏவுகலங்கள்
வில்லியம் பால்
நிலாவின் பாலே குழிப்பள்ளம் இவரது நினைவாகப் பெயரிடப்பட்டது.
மேற்கோள்கள்
பகுப்பு:1627 பிறப்புகள் பகுப்பு:1690 இறப்புகள் பகுப்பு:ஆங்கிலேய வானியலாளர்கள் பகுப்பு:பிரித்தானிய வானியலாளர்கள்
மாம்பழப்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தி வயர்
தி வயர் (The Wire) ஒரு அமெரிக்கத் தொலைக்காட்சி நாடகத் தொடர். அமெரிக்காவின் பால்டிமோர் நகரத்தைக் கதைக்களமாகக் கொண்டது. இதனை உருவாக்கிப் பெரும்பாலான பகுதிகளை எழுதியவர் எழுத்தாளர் டேவிட் சைமன். ஐந்து பருவங்களும் அறுபது அத்தியாயங்களும் கொண்ட இத்தொடரை அமெரிக்கத் தொலைக்காட்சி நிறுவனம் எச்பிஓ ஜூன் 2, 2002 - மார்ச் 9, 2008 காலகட்டத்தில் ஒளிபரப்பியது.
தி வயரின் ஐந்து பருவங்களும் பால்டிமோர் நகரின் ஏதேனும் ஒரு கூற்றினை மையமாகக் கொண்டவை. காலவரிசைப்படி அவையாவன - சட்டத்துக்குப் புறம்பான போதைப் பொருள் வர்த்தகம், நகரின் துறைமுகச் சூழல், நகர அரசும் நிர்வாக அமைப்புகளும், பள்ளிச் சூழல் மற்றும் அச்சு ஊடகச் சூழல். இத்தொடரில் நடித்தவர்களில் அதிகமானோர் வேறு எந்தப் புகழ்பெற்ற வேடங்களிலும் நடிக்காத குணச்சித்திர நடிகர்கள். மேலோட்டமாகப் பார்க்கையில் தி வயர் ஒரு குற்ற நாடகமாகத் தெரிந்தாலும் அது உண்மையில் ஒரு அமெரிக்க நகரம், அதில் மக்கள் எப்படி வாழ்கின்றனர், தனிமனித வாழ்வில் அமைப்புகளின் தாக்கம், ஒருவர் எப்படி இறுதியில் தனது கொள்கைகளைக் கைவிட்டு தான் சார்ந்திருக்கும் அமைப்பின் பகுதியாகப் போகிறார் என்பன பற்றியானதெனச் சைமன் கூறியுள்ளார். இத்தொடர் அமெரிக்க நகர வாழ்க்கையை யதார்த்தமாகச் சித்தரிப்பதோடு பல சமூக-அரசியல் கூறுகளை ஆழமாக நோக்குகிறது.
ஒளிப்பரப்பான போது சுமாரான பார்வையாளர் ஆதரவையே பெற்றிருந்த தி வயர் எந்த முக்கிய தொலைக்காட்சி விருதினையும் வெல்லவில்லை. எனினும் இதனை இது வரை வெளியான தொலைக்காட்சி நாடகத் தொடர்களில் மிகச் சிறந்ததாகப் பல ஊடக விமர்சகர்கள் கருதுகிறார்கள்.
உருவாக்கம்
left|150px|thumb| தி வயர் இன் உருவாக்குனர் டேவிட் சைமன் சைமன் முதலில் தனது அனுபவங்களையும், தனது எழுத்தாளர் கூட்டாளியும் முன்னாள் கொலைக்குற்றத் துப்பறிவாளருமான எட் பர்ன்சின் அனுபவங்களையும் அடிப்படையாகக் கொண்டு ஒரு காவல்துறை பற்றிய நாடகத்தை உருவாக்க எண்ணினார். வன்முறை மிகுந்த வாழ்க்கை கொண்ட போதைப் பொருள் விற்பனையாளர்களைப் பற்றிப் பால்டிமோர் காவல்துறையினர் ஒட்டுக் கேட்கும் தொழில்நுட்பத்தைப் பயன்படுத்தி நடத்திய புலன் விசாரனைகளில் பர்ன்ஸ் பங்கேற்றிருந்தார். அப்போது காவல்துறையின் சிவப்பு நாடா சிக்கல்களால் மிகவும் நொந்து போயிருந்தார். தி பால்டிமோர் சன் நாளிதழின் காவல்துறை பத்திரிக்கையாளராகப் பணியாற்றிய போது சைமனுக்கும் அதே போன்ற அனுபவங்கள் ஏற்பட்டியிருந்தன.
பால்டிமோர் நகரை சைமன் நன்கறிந்திருந்ததால் அதனைத் தனது தொடரின் கதைக்களமாகத் தேர்ந்தெடுத்தார். சைமன் முன்பு என்பிசி தொலைக்காட்சி நிறுவனத்திற்காக ஒரு தொடரைத் தயாரித்த போது தொலைக்காட்சி நிறுவனத்தாருடன் கருத்து வேறுபாடுகள் ஏற்பட்டிருந்தன. அது போன்று தனது புதிய தொலைக்காட்சித் தொடரிலும் நிகழக்கூடாதென விரும்பிய சைமன், எச்பிஓ நிறுவனத்தை அணுகினார். சைமன் எச்பிஓ வுக்காக முன்பு தி கார்னர் என்னும் குறுந்தொடர் ஒன்றைத் தயாரித்த போது இரு தரப்புக்கும் நல்லுறவு ஏற்பட்டிருந்தது. முதலில் ஒரு காவல்துறை நாடகத் தொடரை எச்பிஓ ஒளிபரப்பத் தயங்கியது. எனினும் புதிய கதைக்களங்களை அறிமுகப்படுத்தும் அதன் வழக்கத்திற்கேற்ப தி வயரின் முதல் அத்தியாயத்தைத் தயாரிக்க ஒத்துக்கொண்டது. பால்டிமோர் நகரின் மேயரை அணுகி தனது புதிய தொடரின் படபிடிப்பை அந்நகரில் நடத்த அனுமதி வேண்டினார். தொடர் நகரின் நிழலுலகைப் பற்றியானதெனினும் அதற்கான அனுமதி உடனே கிட்டிவிட்டது. தொடரினால் நகரின் சிக்கல்களுக்குத் தீர்வு காண்பதில் எந்தத் தாக்கமும் ஏற்படாவிட்டாலும் சில பார்வையாளர்களின் எண்ணங்களை மாற்ற முடியுமெனச் சைமன் நம்பினார்.
நடிகர் தேர்வு
முதல் பருவ நடிகர் தேர்வுக்காகப் பல நடிப்புத் தேர்வுகள் நடத்தப்பட்டன. பல்வேறு பாத்திரங்களுக்காகத் தேர்வில் கலந்து கொண்ட லான்ஸ் ரெட்டிக் இறுதியில் செடரிக் டேனியல்ஸ் பாத்திரத்துக்காகத் தேர்வு செய்யப்பட்டார். புகழ் பெற்ற ஓமார் லிட்டில் பாத்திரத்துக்கு ஒரே ஒரு நடிகர் தேர்வுக்குப் பின் மைக்கேல் கே. வில்லியம்ஸ் தேர்வு செய்யப்பட்டார். நிஜ வாழ்வில் புகழ்பெற்ற பல அரசியல்புள்ளிகள், முன்னாள் காவல்துறையினர், குற்றவாளிகள் போன்றவர்கள் தி வயர் தொடரில் நடித்துள்ளனர். 1980களில் எட் பர்ன்ஸ் பங்கேற்ற ஒரு புலன் விசாரணையின் மூலம் கைது செய்யப்பட்ட மெல்வின் வில்லியம்ஸ் என்னும் போதைப் பொருள் கும்பல் தலைவர், ஜே லாண்ட்ஸ்மேன் என்னும் முன்னாள் புலன் விசாரணையாளர் ஆகியோர் தி வயரின் பல பருவங்களில் தொடர்ந்து நடித்தனர். பால்டிமோர் நகரக் காவல்துறைத் தலைவர் கேரி டி’அடாரியோ முதல் இரு பருவங்களுக்குத் தொடரின் ஆலோசகராகப் பணியாற்றினார்; ஒரு சிறு பாத்திரத்திலும் நடித்தார். ஹெச்.பி.ஓ வின் முந்தைய தொலைகாட்சித் தொடர்களான தி ஓஸ், தி கார்னர் போன்றவற்றில் நடித்தவர்களில் பத்துக்கும் மேற்பட்டோர் தி வயரிலும் நடித்தனர். மேலும் அத்தொடர்களில் பணியாற்றிய படப்பிடிப்புக் குழுவினர் பலரும் தி வயரில் பணியாற்றினர்.
படப்பிடிப்பு குழு
தி வயரில் பணியாற்றிய படப்பிடிப்பு குழுவினரில் பலர் முன்பு ஹோமிசைட், தி கார்னர் ஆகிய தொடர்களில் பணியாற்றியவர்கள். தி வயரின் பல அத்தியாயங்கள் சைமன் மற்றும் அவரது நண்பர் எட் பர்ன்சின் கூட்டு முயற்சியில் எழுதப்பட்டன. பர்ன்ஸ் நான்காவது பருவத்திலிருந்து தொடரின் தயாரிப்பாளர்களுள் ஒருவரானார். இவ்விருவரைத் தவிர ஜார்ஜ் பெலிகானோஸ், ரிச்சர்ட் பிரைஸ், டென்னிஸ் லெஹானே போன்ற குற்றப்புனைவு எழுத்தாளர்களும் தி வயரின் அத்தியாயங்களை எழுதினர். பெலிகானோஸ் மூன்றாம் பருவத்தின் தயாரிப்பாளராகவும் பணியாற்றினார். மேலும் பல எழுத்தாளர்களும் தி வயருக்காகக் கதைகளை எழுதியுள்ளார்கள். கிளாக் ஜான்சன், டிம் வேன் பேட்டன், ஜோ ஷப்பேல் ஆகியோர் தி வயரின் இயக்குனர்களாகப் பணியாற்றியுள்ளனர். தி வயர் தெளிவாக நுண்மையாக இயக்கப்பட்டமைக்காகப் பல பாராட்டுகளைப் பெற்றுள்ளது.
அத்தியாய அமைப்பு
எச்பிஓ விலும் பிற சில பன்னாட்டு தொலைக்காட்சிகளிலும் தி வயர் ஒளிபரப்பப்பட்ட போது ஒவ்வொரு அத்தியாயத்துக்கு முன்னரும் அதில் நடக்கப்போகும் நிகழ்வுகளுக்குத் தொடர்புடைய, முந்தைய அத்தியாயங்களில் நிகழ்ந்த காட்சிகள் சில காட்டப்பட்டன. அனைத்து அத்தியாயங்களும் ஆர்ப்பாட்டமில்லாத துவக்கக் காட்சிகளைக் கொண்டிருந்தன. துவக்கக் காட்சிக்குப்பின் கருந்திரை காட்டப்பட்டு பின்னணியில் அறிமுக இசை ஒலிக்கும். அடுத்து தொடரின் கதைக்களத்தை உணர்த்தும் காட்சித் தொடர்களுடன் நடிகர்கள், தொழில் கலைஞர்களது பெயர்கள் காட்டப்படும். இக்காட்சித் தொடர்கள் பருவத்துக்குப் பருவம் மாற்றப்பட்டன. நடிகர்களது பெயர்கள் மட்டுமே காட்டப்பட்டன; அவர்கள் நடித்த பாத்திரங்களின் பெயர்கள் காட்டப்படவில்லை. இக்காட்சித் தொடர் முடிவுற்றவுடன் அந்த அத்தியாயத்தில் பேசப்படும் வசனம் ஒன்று, பேசுபவர் பெயருடன் கறுப்பு பின்னணியில் காட்டப்படும். மூன்று அத்தியாயங்களில் மட்டும் கதை மாந்தர் பேசிய வசனமன்றி வேறு தொடர்கள் காட்டப்பட்டன. ஒரு அத்தியாயத்தில் ஒரே நிகழ்நேரத்தில் பல்வேறு இடங்களில் நடைபெறும் பல கதை நடப்புகள் மாறி மாறிக் காட்டப்படும். அத்தியாயங்கள் அடுத்து என்ன நிகழும் என்ற திகிலும் ஆர்ப்பாட்டமுமின்றி நிதானமாக முடிந்தன. முடியும் காட்சியில் பின்னணியில் முடியும் இசை ஒலிக்கக் கருந்திரை தோன்றும்.
இசை
தி வயர் நிகழ்ச்சியில் பின்னணி இசையில் பாடல்களைச் சேர்க்கவில்லை, தனியாக இசைத்துணுக்கையும் நிகழ்ச்சிக்காக உருவாக்கவில்லை. காட்சிகளில் வரும் பொருட்களிலிருந்து ஒலிக்கும் இசையே பின்னணி இசையாக வரும்படி அமைத்துள்ளனர். எடுத்துக்காட்டாகத் திரையில் தோன்றும் இசைப்பெட்டியில் ஒலிக்கும் இசையே மெல்லப் பெருகி ஒலிப் பின்னணியை ஆக்கிரமித்துப் பின்னணி இசையாக மாறுகின்றது. பருவங்களின் இறுதியில் வரும் தொகுப்புக் காட்சிகளிலும் வேறு சில இடங்களிலும் மட்டும் இவ்வழக்கம் பின்பற்றப்படவில்லை. நிகழ்ச்சியின் தொடக்கப் பாணி இசை டாம் வாட்ட்ஸ் என்பவரால் இயற்றப்பட்ட வே டவுன் தி ஹோல் ("Way Down in the Hole") என்ற புளூஸ் ரக இசையாகும். ஒவ்வொரு பருவத்திலும் இவ்விசை வெவ்வேறு காட்சித்தொகுப்புகளின் பின்னணியில் ஒலிக்கிறது. நிகழ்ச்சியில் முடிவுப் பாணி இசை பிளே லே என்பவரால் இயற்றப்பட்ட "தி ஃபால்" ("The Fall"). பருவ இறுதி அத்தியாங்களில் இறுதிக் காட்சிகளின் பின்னணியில் வெவ்வேறு பாடல்கள் ஒலிக்கின்றன. ஜனவரி 8, 2008 இல் நன்சச் ரெக்கார்ட்ஸ் நிறுவனம் "தி வயர்" நிகழ்ச்சி தொடர்பாக இரு இசைத் தொகுப்புகளை வெளியிட்டது. இவற்றில் நிகழ்ச்சியின் அனைத்து பருவங்களின் இசையும், பால்ட்டிமோர் நகரத்தின் இசைக் கலைஞர்களின் படைப்புகளும் இடம்பெற்றிருந்தன.